આ બધા વિચારોની વચ્ચે થોડી જ વારમાં સ્પર્શની ઈંતેજારી પણ પૂરી થઈ,વોટ્સએપ ચાલવા લાગ્યું. આયુષીનો મેસેજ એક દિવસ પહેલાનો હતો,અને એમાં પ્રશ્ન હતો કે “કોન્સર્ટ ક્યારે છે?” એટલે બીજી કોઈ ચેટ ખોલવા સિવાય સ્પર્શે આના રીપ્લાયમાં લખ્યું કે “કાલે” અને સારી વાત એ બની કે તરત જ ડબલ ટીક પણ થઈ ગઈ,પછી સ્પર્શે બાકીની ચેટ્સ પર નજર ફેરવી અને એકાદ મિનિટમાં એના મેસેજ પર બ્લ્યૂ ટીક પણ થઈ ગઈ,પણ એનો કોઈ રીપ્લાય ના આવ્યો.અને આમ તો સ્પર્શની પણ આગળ વાત ચલાવવાની કઈ ખાસ ઈચ્છા ન હતી.“વોટ્સએપ પર અકારણ અટકી ગયેલી ચેટના બ્લ્યૂ ટીકની પણ કઈક અલગ જ માનસિક અસર હોય છે,અને ઘણીવાર એ મનને અશાંત બહુ જ અશાંત કરવા પૂરતી હોય છે”એટલે સ્પર્શે વધુ એક રીપ્લાય રૂપે કટાક્ષ કરવાનું વિચાર્યુ,પણ પછી તરત બ્લ્યૂ ટીકની અસર યાદ આવતા એને સીધો રીપ્લાય મળે એવો પ્રશ્ન જ પૂછી લીધો કે ‘કેમ તું આવાની છે?’અને આનો તરત જ હકારમાં જવાબ મળી ગયો.અને પછી તરત આયુષીનો પ્રશ્ન એકોમોડેશન વિશેનો આવ્યો,જોકે આ વિશે સ્પર્શને ખાસ જાણકારી હતી નહીં કેમ કે આ વખતે આ વિશે જાણવા માટેનું કોઈ ખાસ કારણ જ ન હતું.છતાં એને થઈ જશે એવું આશ્વાસન આપતાં કહ્યુ કે તારી એકલીનું તો હું કરાઈ દઈશ એકોમોડેશન અને પાસનું બધુ,પણ આના રીપ્લાય રૂપે સ્પર્શને આયુષીના આખા પ્રોગ્રામ વિશેની માહિતી મળી ગઈ:કે એ એકલી નહીં હોય વિવેક હશે જોડે.